Komission asetus (EY) N:o 945/2001, annettu 15 päivänä toukokuuta 2001, tavallisen vehnän kaikkiin kolmansiin maihin, lukuun ottamatta Puolaa ja tiettyjä AKT-maita, suuntautuvan viennin tukea koskevan tarjouskilpailun avaamisesta annetun asetuksen (EY) N:o 1701/2000 muuttamisesta



Virallinen lehti nro L 133 , 16/05/2001 s. 0007 - 0007



Komission asetus (EY) N:o 945/2001, annettu 15 päivänä toukokuuta 2001, tavallisen vehnän kaikkiin kolmansiin maihin, lukuun ottamatta Puolaa ja tiettyjä AKT-maita, suuntautuvan viennin tukea koskevan tarjouskilpailun avaamisesta annetun asetuksen (EY) N:o 1701/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (EY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ottaa huomioon neuvoston asetuksen (ETY) N:o 1766/92 tietyistä yksityiskohtaisista soveltamissäännöistä, vientitukien myöntämisestä ja häiriötilanteessa toteutettavista toimenpiteistä vilja-alalla 29 päivänä kesäkuuta 1995 annetun komission asetuksen (EY) N:o 1501/95(3), sellaisena kuin se on viimeksi muutettuna asetuksella (EY) N:o 602/2001(4), ja erityisesti sen 4 artiklan, sekä katsoo seuraavaa: (1) Komission asetuksessa (EY) N:o 1701/2000(5), sellaisena kuin se on viimeksi muutettuna asetuksella (EY) N:o 293/2001(6), säädetään asetuksen (EY) N:o 1501/95 4 artiklassa tarkoitetun vientitukea koskevan tarjouskilpailun avaamisesta. (2) Tätä tarjouskilpailua on viipymättä jatkettava 31 päivään toukokuuta 2001, jotta voidaan kattaa mahdolliset tavallista vehnää koskevat maailmanmarkkinoiden tarpeet markkinointivuoden 2000/2001 lopulla. (3) Asetuksessa (EY) N:o 1701/2000 säädetään kyseisen tarjouskilpailun yhteydessä annettavien todistusten tietystä voimassaoloajasta, jonka olisi vastattava maailmanmarkkinoiden tarpeita markkinointivuonna 2000/2001. (4) Jotta varmistetaan, että tarjouskilpailutetun tavallisen vehnän vienti kattaa markkinointivuonna 2000/2001 ainoastaan kuluvan markkinointivuoden tarpeet, on tarpeen säätää annettavien vientitodistusten lyhyemmästä voimassaoloajasta ja edellyttää, että tullimuodollisuudet on täytetty viimeistään 30 päivänä kesäkuuta 2001. (5) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1701/2000 seuraavasti: 1) Korvataan 1 artiklan 3 kohta seuraavasti: "3. Tarjouskilpailuun voi osallistua 31 päivään toukokuuta 2001 asti. Kyseisen jakson aikana järjestetään viikoittaisia tarjouskilpailuja, joihin liittyvät määrät ja tarjousten jättöpäivät määritellään tarjouskilpailuilmoituksessa." 2) Korvataan 4 artiklan 2 kohta seuraavasti: "2. Tässä tarjouskilpailussa annetut vientitodistukset ovat voimassa niiden 1 kohdan mukaisesta antopäivästä 30 päivään kesäkuuta 2001. Tarjouskilpailun voittajien on liitettävä tarjouksiinsa kirjallinen sitoumus vientitullimuodollisuuksien täyttämisestä 30 päivään kesäkuuta 2001 mennessä." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä toukokuuta 2001. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 147, 30.6.1995, s. 7. (4) EYVL L 89, 29.3.2001, s. 16. (5) EYVL L 195, 1.8.2000, s. 18. (6) EYVL L 43, 14.2.2001, s. 10.